તુલસીના છોડથી કોઈ અજાણ્યું હશે ખરું? નકારમાં જવાબ કોઈથી નહીં મળે. અર્થાત્ તુલસીજીનું ખૂબ વ્યાપક રીતે સમાજમાં વ્યાપ્ત છે. આપણે તુલસીજીની પૂજા આરાધના શા માટે કરીએ છીએ? કારણ તો એ છે કે તુલસીજી ભગવાન વિષ્ણુના, શ્રીકૃષ્ણના અત્યંત પ્રિય સખી છે. તુલસીનાં ફૂલ અર્થાત્ તુલસીની માંજર તથા તેનાં પાંદડાં ભગવાન શ્રીકૃષ્ણના મુખ કમળ ઉપર નહીં, પરંતુ તેમનાં ચરણ કમળમાં ચડાવવામાં આવે છે. તુલસીજી ભગવાનના શુદ્ધ ભક્ત છે.